**Vypracoval:**

**Ing. Roman Rosina**

**A33 s.r.o. , Nejedlého 29, 841 02 Bratislava Slovenská republika**

**SÚHRNNÁ TECHNICKÁ SPRÁVA**

* **Rozpis prác, ktoré je potrebné realizovať k funkčnosti jednotlivých miestnosti**

**Názov stavby:** Horná stanica lanovej dráhy Železná studnička - Kamzík

**Miesto stavby:** Bratislava, MČ Nové Mesto

**Katastrálne územie:** k.ú. Bratislava III, Vinohrady,

**Parcela č.:** 19614/3

**Dispozičné riešenie:** Horná stanica

Objekt hornej stanice je obdĺžnikového pôdorysu 38,00 x 10,00 m. Je osadený na kopci Kamzík na parcele č. 19641/3 v svahovitom teréne s prevýšením cca. 5,50 m. Prístup k hornej stanici lanovej dráhy je zo zadnej strany objektu v úrovni 1.NP po nespevnenej komunikácii šírky cca. 4,00 m. Vedľa stanice sa nachádza parkovisko pre osobné motorové vozidlá. Objekt stanice sa nachádza v zalesnenom teréne.

Dvojpodlažný objekt (1.NP + 1.PP) je funkčne rozdelený na dve časti. 1.NP je podlažie plniace funkciu stanice lanovej dráhy t.j. má funkciu nástupnej a výstupnej plochy zo sedačiek lanovky. Rovnako sú v úrovni 1.NP po stranách objektu umiestnené lávky zabezpečujúce nástup a výstup na hlavnú nástupnú a výstupnú prevádzkovú plochu. Na styku nástupnej lávky a nástupnej plochy je miestnosť pokladne. Na opačnej strane na začiatku výstupnej lávky je vybudovaná skladová miestnosť.

1.PP sa nachádza v prednej polovici objektu a je po pozdĺžnych stranách čiastočne zapustené do terénu. Konštrukčne je 1.PP riešené ako monolitická ŽB konštrukcia. Úroveň 1.PP je na kóte -3,300 m. Pôvodné technické priestory boli v minulosti prebudované na reštauráciu so zázemím a technické zázemie lanovky.

Technické zázemie sa skladá zo skladového priestoru, WC pre personál lanovky a je tu tiež miestnosť ELEKTRO, v ktorej je umiestnená hlavná pripojovacia skriňa, hlavný el. rozvádzač a ďalšie el. skrine a rozvádzače. V priestore reštaurácie sa nachádza odbytová časť, kuchyňa, WC pre návštevníkov reštaurácie (Ž+M), WC pre zamestnancov reštaurácie a šatňa zamestnancov. Pred vstupom do reštaurácie sa nachádza terasa.

Na ľavej strane bola v minulosti pristavaná oceľová plošina, na ktorej je osadená unimo bunka pre personál obsluhy lanovky.

**Dátum:** 21.05.2024

**OBSAH:**

1. M.Č. 0,04 ČASŤ: BUFET ......................................................................... 3
2. MČ 0,05 PREDSIEŇ DO SOC. PRIESTOROV ............................................. 3
3. M.Č. 0,06 WC MUŽI .............................................................................. 3
4. M.Č. 0,07 WC ŽENY ............................................................................... 4
5. M.Č. 0,08 KUCHYŃA ............................................................................... 4
6. M.Č. 0,09 SKLAD VEDĽA KUCHYNE ........................................................ 5
7. M.Č. 0,10 ODKLADACIA MIESTNOSŤ ..................................................... 5
8. M.Č. 0,11 WC PRE ZAMESTNANCOV ..................................................... 5
9. **M.Č. 0,04 ČASŤ: BUFET**
10. Úpravy povrchov - steny: hladká omietka stien.
11. Strop: stierka na sadrokartón. (Strop už je tepelne izolovaný s fenolovou tepelnou izoláciou so sadrokartónovou doskou).
12. Podlaha: dlažba tehlová Portlandská Sevilla New 055PP 17,5 x 17,5 x 2,8 cm poukladaná na sucho do piesku.

Poznámka: V prípade ukončenia nájomnej zmluvy zabudovaný materiál musí ostať neporušený.

1. Zdravotechnika: Namontovať jednu nástennú batériu 150 mm podľa projektu.
2. Ústredné kúrenie: Na stenu pri kuchyni namontovať nástenný kotol elektrický PROTHERM 24 KW. Kotol napojiť priamo do rozvodovej skrine s istením, istič PL25A s prúdovou ochranou.
3. Rozvody k radiátorom budú vedené v podlahe. Radiátory VK11 KORAD 1000X600 montovať na obvodové steny. Rozvody potrubí montovať priamo v žľaboch okolo stien. Systém kúrenia je navrhovaný v dvoch okruhoch.

Poznámka: V prípade, ak nájomca dodá viac kusov radiátorov alebo ústredné kúrenie vyrieši iným spôsobom – pri skončení nájomnej zmluvy musí zabezpečiť naďalej funkčnosť celého systému.

1. Elektroinštalácia: Svetelný okruh rozdeliť do 3 jednopólových ističov PL 10 A.
2. Zásuvky rozdeliť do 3 okruhov. Všade montovať dvojzásuvky podľa nákresu. Ističe zásuvkové PL 16A.
3. Svetlá: Nástenné LED. Typ podľa nájomcu, navrhované sú obyčajné trubicové LED svetlá do IP 44.
4. Nástenný elektrický kotol PROTHERM 24 kW 1 ks.
5. Káblové rozvody svetelné CYKY J 2x1,5, zásuvkové CYKY 3X2,5, kotol CYKY J 5x4.

Poznámka: V prípade, ak nájomca dodá viac kusov svetiel, zásuviek, vypínačov – po skončení nájomnej zmluvy, musí nechať funkčnú celú elektroinštaláciu.

1. **MČ 0,05 PREDSIEŇ DO SOC. PRIESTOROV**
2. Úpravy povrchov: Hladkú omietku treba realizovať nad obkladmi až k stropu.
3. Obklady ostávajú pôvodné, sú nepoškodené. Dlažbu treba vybúrať a nahradiť novou vrstvou.
4. Elektroinštalácia: Namontovať nový vypínač jednopólový a LED svetlo.

Zdravotechnika: nie je

Ústredné kúrenie: nie je

1. **M.Č. 0,06 WC MUŽI**
2. Úpravy povrchov: Hladkú omietku treba realizovať nad obkladmi až k stropu.
3. Obklady ostávajú pôvodné, sú nepoškodené. Dlažbu treba vybúrať a nahradiť novou vrstvou.
4. Strop: Namontovať kazetový podhľad ako bolo pôvodne.
5. Elektroinštalácia: Namontovať nové vypínače jednopólové a LED svetlá do miestnosti.
6. Zdravotechnika: Vymeniť WC fajáns s tlačítkom. Starý demontovať a dodať nový.
7. Dodať nové umývadlo a pisoár.
8. Ústredné kúrenie: nie je
9. Odvetranie miestnosti: namontovať ohybnú rúru ako bolo pôvodne a dodať a namontovať ventilátor na odsávanie vzduchu (trasa ako bola pôvodná).
10. **M.Č. 0,07 WC ŽENY**
11. Úpravy povrchov: Hladkú omietku treba realizovať nad obkladmi až k stropu.
12. Obklady ostávajú pôvodné, sú nepoškodené. Dlažbu treba vybúrať a nahradiť novou vrstvou.
13. Strop: Namontovať kazetový podhľad ako bolo pôvodne.
14. Elektroinštalácia: Namontovať nové vypínače jednopólové a LED svetlá do miestnosti.
15. Zdravotechnika: Vymeniť WC fajáns s tlačítkom. Starý demontovať a dodať nový.
16. Dodať nové umývadlo a výlevku.
17. Ústredné kúrenie: nie je
18. Odvetranie miestnosti: namontovať ohybnú rúru ako bolo pôvodne a dodať a namontovať ventilátor na odsávanie vzduchu (trasa ako bola pôvodná).
19. **M.Č. 0,08 KUCHYŃA**
20. Úpravy povrchov – steny. Na steny je navrhnutý obklad až do výšky 2,60 m.
21. Strop: stierka na sadrokartón.

(Strop už je tepelne izolovaný s fenolovou tepelnou izoláciou so sadrokartónovou doskou).

1. Podlaha dlažba: GRESS 300 x 300 mm

Poznámka: V prípade ukončenia nájomnej zmluvy, zabudovaný materiál musí ostať neporušený.

1. Zdravotechnika: Namontovať dve nástenné batérie 150 mm podľa projektu.
2. Dodať a namontovať kuchynský drez, výlevku.

Projekt nerieši teplú vodu v kuchyni z dôvodu, že nie je predložená kapacita na teplú úžitkovú vodu. V prípade potreby elektrický bojler sa osadí do miestnosti skladu 0,09 na zásuvkový okruh.

1. Ústredné kúrenie: Na stenu pri vchode do kuchyne namontovať radiátor VK11 600x1000 1ks.
2. Elektroinštalácia: Svetelný okruh rozdeliť do 2 jednopólových ističov PL 10 A.
3. Svetlá: montovať na steny – neporušíme tým tepelnú izoláciu stropu.

Svetlá nástenné LED. Typ podľa nájomcu navrhované sú obyčajné trubicové LED svetlá do IP 44.

1. Zásuvky: Dvojzásuvky do výšky 1,60 nad kuchynskou pracovnou doskou. Okruh zásuvkový musí byť rozdelený do troch okruhov. Všade montovať dvojzásuvky. Ističe: zásuvkové PL 16A.
2. Káblové rozvody: svetelné CYKY J 2x1,5 zásuvkové CYKY 3X2,5.
3. Vzduchotechnika: Je riešená odvetrávacím systémom v potrubí 200/200 cez obvodovú stenu ako to bolo pôvodne riešené. Prestup potrubí cez stenu je pôvodný. Ventilátor o priemere 200 mm sa montuje do potrubí, napojenie na zásuvkový okruh.
4. **M.Č. 0,09 SKLAD VEDĽA KUCHYNE**
5. Úpravy povrchov: Steny: Na steny je navrhnutý obklad až do výšky 1,80 m.
6. Strop: stierka na sadrokartón.

(Strop už je tepelne izolovaný s fenolovou tepelnou izoláciou so sadrokartónovou doskou).

1. Podlaha dlažba: GRESS 300 x 300 mm

Poznámka: V prípade ukončenia nájomnej zmluvy, zabudovaný materiál musí ostať neporušený.

1. Zdravotechnika: NIE JE. V prípade požiadavky do tejto miestnosti sa namontuje elektrický bojler na teplú úžitkovú vodu, ktorý bude napojený na studenú vodu z kuchyne.
2. Elektroinštalácia: Svetelný okruh na 1 jednopólový istič PL 10 A. Svetlá montovať na steny – neporušíme tým tepelnú izoláciu stropu .
3. Svetlá: Nástenné LED 2 ks. Typ podľa nájomcu, navrhované sú obyčajné trubicové LED svetlá do IP 44.
4. Zásuvky: Dvojzásuvky do výšky 1,10 m. Zásuvkový okruh musí byť rozdelený na 2 okruhy. Všade montovať dvojzásuvky!! Ističe: zásuvkové PL 16A.
5. Káblové rozvody svetelné CYKY J 2x1,5, zásuvkové CYKY 3X2,5.

Ústredné kúrenie v tejto miestnosti nie je!!!

1. **M.Č. 0,10 ODKLADACIA MIESTNOSŤ**
2. Úpravy povrchov: Steny omietať – hladká omietka.
3. Strop: Stierka na sadrokartón.
4. Podlaha: dlažba GRESS 300 x 300 mm
5. Elektroinštalácia: Svetlá LED, Zásuvkový okruh: dvojzásuvky do v. 1,10 m
6. Ústredné kúrenie: nie je navrhnuté.
7. Zdravotechnika: nie je navrhnutá.
8. Vzduchotechnika: Vetranie je navrhnuté s malým nástenným ventilátorom do vedľajšej miestnosti s napojením na vzduchotechnické potrubie.

Miestnosť bude slúžiť pre chladiace boxy.

1. **M.Č. 0,11 WC PRE ZAMESTNANCOV**
2. Úpravy povrchov: Steny: Hladkú omietku treba realizovať nad obkladmi až k stropu.
3. Obklady: do výšky 1,80 m.
4. Dlažba: GRESS ako v kuchynskej časti.
5. Strop: Namontovať kazetový podhľad.
6. Elektroinštalácia: Namontovať nový vypínač jednopólový a LED svetlo na stenu.
7. Zdravotechnika: WC fajáns kombi s nádržkou.

Dodať nové umývadlo rohové.

Ústredné kúrenie: nie je

1. Odvetranie miestnosti: namontovať ohybnú rúru ako bola pôvodne a dodať a namontovať ventilátor na odsávanie vzduchu (trasa ako bola pôvodná).